เดือนพ.คมาเป็นมิ.ยวันที่7 พอประจำเดือนของเดือนมิ.ยจะมาเป็นเดือนก.คเเต่ประจำเดือนยังไม่มาค่ะ มีเพศสัมพันเดือนมิ.ยกลางเดือนหลั่งนอก เเล้วพอผ่านมา40วันก็ไปซื้อที่ตรวจมาตรวจเเล้วไม่ท้องค่ะ มีอาการเจ็บหน้าอกค่ะ เเล้วก็กังวล เครียด ช่วยตอบหน่อยน่ะค่ะจะท้องมั้ยหรือไม่ท้องหรือคิดมากส่งผล
สวัสดีค่ะ หากได้มีเพศสัมพันธ์ โดยใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% อย่างไรก็ตาม หากได้ตรวจหาการตั้งครรภ์เมื่อประจำเดือนขาดไปแล้ว โดยตรวจได้อย่างถูกต้อง แล้วไม่พบการตั้งครรภ์ ก็แสดงว่าไม่มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก เรียนหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นสำหรับอาการเจ็บหน้าอก อาจเป็นอาการก่อนการมีประจำเดือนมาก็ได้ หรือเกิดจากการมีความเครียด วิตกกังวลก็ได้ค่ะ แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ